2020 m. radiacinio fono matavimų Lietuvoje apžvalga

Radiacinis fonas – jonizuojančiosios spinduliuotės lygis aplinkoje, kurio matavimo vienetas SI sistemoje yra Sv/h (sivertas per valandą). Kadangi tai yra didelis matavimo vienetas, dažniausiai naudojami radiacinio fono matavimo vienetai µSv/h arba nSv/h.
1 µSv/h=0,000001 Sv/h
1 nSv/h=0,000000001 Sv/h
Radiacinis fonas, matuojamas kaip aplinkos gama dozės galia, Lietuvoje svyruoja 30–130 nSv/h verčių ribose. Radiacinį foną sudaro gamtinių ir dirbtinės kilmės radionuklidų aplinkoje skleidžiama jonizuojančioji spinduliuotė.
Gamtinę jonizuojančiąją spinduliuotę skleidžia įvairūs šaltiniai – kosminė spinduliuotė, gamtinės kilmės radionuklidai (esantys grunte, maiste, geriamajame vandenyje, statybinėse medžiagose), radioaktyviosios radono dujos, patenkančios į pastatų vidų iš žemės gelmių. Prie gamtinio radiacinio fono, supančio mus visur ir kintančio priklausomai nuo geografinės vietovės, žmogus yra prisitaikęs. Nustatyta, kad Lietuvoje nedidelių gamtinio radiacinio fono pokyčių gali būti priklausomai nuo paros laiko, kai dėl gamtinės kilmės radioaktyviųjų radono dujų, išsiskiriančių iš dirvožemio, kaitos didžiausias radiacinis fonas būna anksti ryte, o šiek tiek mažesnis – apie 18 val. Taip pat moksliškai įrodyta, kad šiek tiek mažesnis fonas būna žiemai baigiantis ir didesnis – rudens pradžioje. Tai lemia oro ir dirvožemio temperatūrų skirtumas. Radiacinį foną gali keisti ir krituliai, kurie drėkina dirvožemį, užpildo jo kapiliarus ir todėl radono dujų iš dirvožemio išsiskiria daugiau. Pradėjus lyti ar snigti gali būti momentinis jonizuojančiosios spinduliuotės padidėjimas pažemio ore.
Radiaciniam fonui įtakos turi ir dirbtinės kilmės radionuklidai, pasklidę aplinkoje po branduolinės energetikos objektų avarijų, branduolinių ginklų bandymų ir pan., tačiau šių radionuklidų indėlis į radiacinį foną Lietuvoje yra labai nedidelis. 
Radiacinį foną Lietuvoje nuolat matuoja 43 oro ankstyvojo radiacinio pavojaus perspėjimo stotys RADIS. Stočių duomenys ir RADIS tinklo stotelių išdėstymą galima rasti interneto svetainėje https://www.rsc.lt/radis/.
2020 m. sausio mėn.
Aplinkos gama dozės galios vertės visose stotyse neviršijo radiacinio fono verčių (30–123 nSv/h). 
Aukščiausia aplinkos gama dozės galios vertė – Kaltinėnų stotis, 92,0 nSv/h, 2020 m. sausio 10 d.
Žemiausia aplinkos gama dozės galios vertė – Dubininkų stotis, 31,5 nSv/h, 2020 m. sausio 11d.
 
2020 m. vasario mėn.
Aplinkos gama dozės galios vertės visose stotyse neviršijo radiacinio fono verčių (30–123 nSv/h). 
Aukščiausia aplinkos gama dozės galios vertė – Klaipėdos stotis, 76,8 nSv/h, 2020 m. vasario 10 d.
Žemiausia aplinkos gama dozės galios vertė – Dubininkų stotis, 31,4 nSv/h, (2020 m. vasario 6 d.
 
2020 m. kovo mėn.
Aplinkos gama dozės galios vertės visose stotyse neviršijo radiacinio fono verčių (30–123 nSv/h). 

Aukščiausia aplinkos gama dozės galios vertė – Adutiškio stotis, 82,8 nSv/h, 2020 m. kovo 4 d.
Žemiausia aplinkos gama dozės galios vertė – Dubininkų stotis, 31,4 nSv/h, 2020 m. kovo 15 d.
 
2020 m. balandžio mėn.
Aplinkos gama dozės galios vertės visose stotyse neviršijo radiacinio fono verčių (30–123 nSv/h). 
Aukščiausia aplinkos gama dozės galios vertė – Adutiškio stotis 75,6 nSv/h, 2020 m. balandžio 28 d.
Žemiausia aplinkos gama dozės galios vertė – Dubininkų stotis, 32,8 nSv/h, 2020 m. balandžio 14 d.

2020 m. gegužės mėn.
Aplinkos gama dozės galios vertės visose stotyse neviršijo radiacinio fono verčių (30–123 nSv/h). 
Aukščiausia aplinkos gama dozės galios vertė – Rimšės stotis, 108 nSv/h, 2020 m. gegužės 11 d.
Žemiausia aplinkos gama dozės galios vertė – Dubininkų stotis, 32 nSv/h, 2020 m. gegužės 13 d.

2020 m. birželio mėn.
Aplinkos gama dozės galios vertės visose stotyse neviršijo radiacinio fono verčių (30–123 nSv/h). 
Aukščiausia aplinkos gama dozės galios vertė – Lazdijų stotis, 107 nSv/h, 2020 m. birželio 29 d.
Žemiausia aplinkos gama dozės galios vertė – Dubininkų stotis, 33,4 nSv/h, 2020 m. birželio 7 d.
 
2020 m. liepos mėn.
Aplinkos gama dozės galios vertės visose stotyse neviršijo radiacinio fono verčių (30–123 nSv/h). 
Aukščiausia aplinkos gama dozės galios vertė – Medininkų stotis, 82,5  nSv/h, 2020 m. liepos 19 d.
Žemiausia aplinkos gama dozės galios vertė – Dubininkų stotis, 32,6 nSv/h, 2020 m. liepos 7 d.
 
2020 m. rugpjūčio mėn.
Aplinkos gama dozės galios vertės visose stotyse neviršijo radiacinio fono verčių (30–123 nSv/h). 
Aukščiausia aplinkos gama dozės galios vertė – Lazdijų stotis, 123 nSv/h, 2020 m. rugpjūčio 26 d.
Žemiausia aplinkos gama dozės galios vertė – Dubininkų stotis, 32,5 nSv/h, 2020 m. rugpjūčio 28 d.

2020 m. rugsėjo mėn.
Aplinkos gama dozės galios vertės visose stotyse neviršijo radiacinio fono verčių (30–123 nSv/h). 
Aukščiausia aplinkos gama dozės galios vertė – Adutiškio stotis, 102,0 nSv/h, 2020 m. rugsėjo 28 d.
Žemiausia aplinkos gama dozės galios vertė – Dubininkų stotis, 34,0 nSv/h, 2020 m. rugsėjo 28 d. 
 
2020 m. spalio mėn.
Aplinkos gama dozės galios vertės visose stotyse neviršijo radiacinio fono verčių (30–123 nSv/h). 
Aukščiausia aplinkos gama dozės galios vertė – Rimšės stotis, 110,0 nSv/h, 2020 m. spalio 14 d.
Žemiausia aplinkos gama dozės galios vertė – Dubininkų stotis, 31,1 nSv/h, 2020 m. spalio 20 d.

2020 m. lapkričio mėn.
Aplinkos gama dozės galios vertės visose stotyse neviršijo radiacinio fono verčių (30–123 nSv/h). 
Aukščiausia aplinkos gama dozės galios vertė – Biržų stotis, 109 nSv/h, 2020 m. lapkričio 27 d.
Žemiausia aplinkos gama dozės galios vertė – Dubininkų stotis, 30,9 nSv/h, 2020 m. lapkričio 23 d.
 
2020 m. gruodžio mėn.
Aplinkos gama dozės galios vertės visose stotyse neviršijo radiacinio fono verčių (30–123 nSv/h). 
Aukščiausia aplinkos gama dozės galios vertė – Kaltinėnų stotis, 94 nSv/h, 2020 m. gruodžio 29 d.
Žemiausia aplinkos gama dozės galios vertė – Dubininkų stotis, 35,7 nSv/h, 2020 m. gruodžio 17 d.

Išvada
2020 m. aplinkos gama dozės galios vertės buvo nuo 30,9 nSv/val. iki 123 nSv/val. ir atitiko ankstesnių metų vertes.
Žemiausia aplinkos gama dozės galios vertė užfiksuota Dubininkų stotyje – 30,9 nSv/val. (2020 m. lapkričio 23 d.), aukščiausia vertė – Lazdijų stotyje – 123 nSv/val. (2020 m. rugpjūčio 26 d.).
